Арына Нахват (в. Застарынне)

Пачапаўскі дзіцячы сад – сярэдняя школа Баранавіцкага раёна, 8 клас

*І жывяць звяры звяроў,*

*Кузуркі – птушак.*

*Здаўна*

*П’е чалавечую кроў*

*Харчуецца людствам вайна.* (З верша “Кола”)

Вайна… Гэта страшнае слова, якое закранула кожную сям'ю ў маёй краіне. Кожны трэці застаўся на крывавай ніве. Вайна – гэта драпежніца, якая сілкуецца чалавекам, адбіраючы ў яго самае дарагое – жыццё.

Бог дае жыццё чалавеку, каб ён любіў, марыў, спадзяваўся, садзіў сады, гадаваў дзетак – ствараў нешта вельмі прыгожае і патрэбнае.

У прыродзе ёсць старажытны закон, які ніхто не парушае: птушкі і звяры ловяць здабычу, каб жыць, а чалавек – дзеля прыхамаці, уласнага задавальнення, дзеля грошай і ўлады, гатовы праліць рэкі чалавечай крыві.